CELEX: C2006/048/28
Language: sl
Date: 2006-02-25 00:00:00
Title: Zadeva C-425/05: Tožba Komisije Evropskih skupnosti proti Irski, vložena dne  29. novembra 2005

25.2.2006   
            
            
               SL
            
            
               Uradni list Evropske unije
            
            
               C 48/15
            
         Tožba Komisije Evropskih skupnosti proti Irski, vložena dne 29. novembra 2005
   (Zadeva C-425/05)
   (2006/C 48/28)
   Jezik postopka: angleščina
   Komisija Evropskih skupnosti, ki jo zastopata Ulrich Wölker in Michael Shotter, zastopnika, z naslovom za vročanje v Luxembourgu, je 29. novembra 2005 na Sodišču Evropskih skupnosti vložila tožbo proti Irski.
   Tožeča stranka Sodišču predlaga, naj:
   
               1.
            
            
               ugotovi, da Irska, s tem da ni sporočila podatkov o metilbromidu iz člena 4(2)(iii), podatkov o halonih iz členov 4(4)(iv) in 5(3), ter podatkov o razporedih in rezultatih naključnih pregledov uvoza nadzorovanih snovi iz člena 20(3) Uredbe (ES) št. 2037/2000 (1) Evropskega parlamenta in Sveta z dne 29. junija 2000 o snoveh, ki tanjšajo ozonski plašč, ni izpolnila obveznosti iz členov 4(2)(iii), 4(4)(iv), 5(3) in 20(3) te uredbe.
            
         
               2.
            
            
               Irski naloži plačilo stroškov.
            
         Tožbeni razlogi in bistvene trditve
   Členi 4(2)(iii), 4(4)(iv), 5(3) in 20(3) uredbe določajo obveznost predložitve podatkov glede glavnih zadev, ki jih ureja ta uredba. Sporočanje teh podatkov — letno poročanje glede metilbromida in halonov, skupaj s podatki o razporedih in rezultatih naključnih pregledov nadzorovanih snovi — je ključno za dosego ciljev uredbe ter izpolnitev zavez, ki jih je prevzela Evropska skupnost v skladu z Dunajsko konvencijo o varstvu ozonskega plašča in obveznosti, ki izhajajo iz Montrealskega protokola o substancah, ki škodljivo delujejo na ozonski plašč, katerega pogodbenica je Evropska Skupnost na podlagi Odločbe Sveta 88/540/EGS (2).
   Irska do danes Komisiji ni sporočila podatkov, ki se zahtevajo na podlagi zgoraj navedenih členov uredbe.
   
      (1)  Uredba (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč. UL L 244, 29.9.2000, str. 1-24.
   
      (2)  UL L 297, 31.10.1998, str. 8.